cyanic-selkie/wikianc huggingface dataset:
דוויין ג'ונסון
קריירת היאבקות
דמות זו של ג'ונסון זכתה במהירות לפופולריות כיריבה לאחת הדמויות הוותיקות יותר באותה העת - סטיב אוסטין. התסריט ניפק לג'ונסון תואר ראשון, האלוף הבין-יבשתי, שלושה חודשים בלבד לאחר בכורתו. דמותו זכתה לכינויי גנאי עקב התחרות שהתסריט הציב בינה לבין אוסטין.
וסילי מרקורייב
וסילי מרקורייב (ברוסית: Василий Меркурьев; 6 באפריל 1904 – 12 במאי 1978) היה שחקן ובמאי תיאטרון וקולנוע סובייטי. הוא זכה שלוש פעמים בפרס ברית המועצות ובשנת 1960 הוענק לו תואר האמן העממי של ברית המועצות. על פעילותו בתחום התיאטרון הוא קיבל מספר עיטורים כולל עיטור לנין בשנת 1974.
וס בורלנד
קריירה
לאחר ריבים ומאבקי אגו רבים עם פרד, בורלנד עזב את לימפ ביזקיט בשנת 2001 והקים יחד עם אחיו פרויקטים כמו Big Dumb Face (שלאחר אלבום אחד פורק). בשנת 2004 חזר ללימפ ביזקיט והקליט איתה אלבום. לאחר מכן, בשנת 2006, התפרקה הלהקה מכיוון שפרד דורסט השתלט טוטאלית על העבודה ומנע מכך שהאלבום ייצא בשלמותו, ובורלנד הקים את להקת האינדסטריאל מטאל Black Light Burns, שבה היה סולן בנוסף לנגינתו בגיטרה, איתה הוציא אלבום אחד שממנו יצא הסינגל "Lie", באלבום זה בורלנד כתב והלחין את כל השירים. האלבום השני של ההרכב יצא ב-2012. בשנת 2009 חזר ללימפ ביזקיט, שהתאחדה והוציאה את האלבום "Gold Cobra" ב-2011. ב-2016 הוציא אלבום סולו, פרק את Black Light Burns ויצא לסיבוב הופעות עם לימפ ביזקיט. ב-2017 הקים מחדש את Big Dumb Face ובסוף אותה שנה יצא אלבומם השני של ההרכב.
סאז
מבנה הכלי
לסאז שלושה מיתרים כאשר השניים העליונים כפולים ואילו התחתון משולש (בסך הכול שבעה מיתרים).
אגון שילה
אגון שילֵה, היה צייר אוסטרי אקספרסיוניסטי, מבני טיפוחיו של גוסטב קלימט, ואחד הציירים המשפיעים ביותר בתחילת המאה העשרים, אשר זכור בזכות ציוריו מלאי הרגש ומותו בדמי ימיו.
חייו
אגון שילה נולד בעיר טולן אשר באוסטריה תחתית (אז חלק מהאימפריה האוסטרו-הונגרית), על גדות הדנובה, מצפון מערב לווינה. אביו אדולף היה מנהל תחנת הרכבת המקומית, ומוצאה של אמו מארי היה מבוהמיה. כילד התחנך בבית ספר שנוהל בידי המנזר הנודע בעיר הסמוכה קלוסטרנויבורג, שבו זיהה המורה שלו לאמנות את כישרונו וטיפח אותו.
מקהלת לי-רון
רקע
במקהלה שלושה הרכבים:
פרוטאין קינאז C
קבוצת חלבונים זו זוהתה לראשונה על ידי היפני יאסוטומי נישיזוקה, במחקר שעשה במכון רוקפלר בניו יורק.
בעת שפעול, אנזימי PKC עוברים לקרום התא על ידי חלבוני RACK. אנזימי PKC ידועים בפעילותם ארוכת הטווח, הם נשארים פעילים גם לאחר שאות הפעולה המקורי או גל הסידן חלפו. זה לכאורה מושג על ידי ייצור של דיאציל גליצרול מפוספטידילכולין על ידי פוספוליפאז. חומצות שומן יכולות גם הן להשתתף בפעילות ארוכת הטווח.
ג'ורג' מקיי
בפסטיבל הקולנוע בקאן של שנת 2017 זכה מקיי ב-Trophée Chopard כתגלית השנה, והיה מועמד לפרס באפט"א לכוכב העולה.
ביוגרפיה
מקיי נולד בלונדון, בנם של קים בייקר, מעצבת תלבושות, ושל פול מקיי, מנהל במה אוסטרלי.
ב-2012 גילם מקיי את הדמות הראשית, טומו פיספול, בסרט "Private Peaceful", והופיע בסרט "The Best of Men".
הפרויקט הבא של מקיי, בזאב של נתיאלי ביאנצ'רי לצד לילי-רוז דפ בשנת 2020.
מתקפת הקומנדו המצרי בסיני
ההנחתות
בשעות הערב של יום המלחמה הראשון, לקראת השקיעה, בעוד המתקפה הקרקעית המצרית מתקדמת במלוא היקפה בהתאם לתכנון המצרי המוקדם, הפעיל צבא מצרים את תוכניתו להנחתת כוחות קומנדו מובחרים במסוקי סער מדגם מיל-מי 8 ובסירות במערב סיני במטרה לבודד את שדה הקרב ולשבש את זרימת התגבורות של צה"ל לעבר החזית, ולסייע לכוחות המצרים הצולחים.
הטייסים שיגרו טילי אוויר אוויר אך גילו שהם אינם אפקטיביים כנגד המסוקים. לאחר מכן טייסי הפנטום ביצעו יעפי צליפה בתותחי המטוסים. ירי התותחים פוצץ את המסוקים באוויר והפילם בזה אחר זה. מספר מסוקים נוספים הופלו באמצעות תמרון שבו חלף מטוס הפנטום הכבד בגובה נמוך מעל רוטור המסוקים תוך הפעלת מבערים. כך נוצרו מערבולות אוויר, שהביאו לסחרור המסוק ולהתרסקותו על הקרקע. לאחר שאותרו מבנים נוספים של מסוקים, התבקשו לסייע גם מטוסי נשר, שצלפו גם הם במבנים שאותרו.
אורורין
גילוי ותיארוך
מאובני אורורין בשנת 2000 על ידי שני פלאואנתרופולוגים צרפתיים, בריז'יט סנו (Brigitte Senut) ומרטין פיקפורד (Martin Pickford) מן המוזיאון הלאומי לתולדות הטבע בפריז. הם התגלו באזור גבעות טוגן (Tugen hills) בקניה, בתצורת לוקיינו (Lukeino Formation) העשירה במאובני בעלי-חיים מן המיוקן והפליוקן. המאובנים כוללים מספר שברי עצמות זרוע ורגליים, שני שברי לסת תחתונה ומספר שיניים מלפחות חמישה פרטי טוגננסיס שונים. ייתכן כי שן חותכת תחתונה שהתגלתה באותו מקום לפני כן, בשנת 1974, שייכת גם היא לאותו מין. אחת הלסתות, שקיבלה את המספר הקטלוגי BAR 1000’00, נקבעה כממצא המגדיר (type specimen) של המין. שכבות אבן טוף געשית באזור מאפשרות תיארוך רדיומטרי של המאובנים: 5.9 עד 6.2 מיליון שנה לפני זמננו.
ג'ויס וינסנט
סיפור חייה ומותה היו לנושא של סרט דוקמנטרי בשם "Dreams of a Life" ("חלומת על חיים"). כמו כן, סיפורה האישי הוביל לאלבום מוזיקה בשם "Hand. Cannot. Erase" מאת סטיבן וילסון.
סוניטה ויליאמס
סוניטה לין "סוני" ויליאמס (Sunita Lyn Wiliams; נולדה ב-19 בספטמבר 1965) היא אסטרונאוטית אמריקאית, טייסת ניסוי לשעבר בצי ארצות הברית. היא טסה פעמיים לחלל במסגרת ארבע משימות שהות בתחנת החלל הבינלאומית והחזיקה בעבר בשיא לנשים בזמן פעילות חוץ-רכבית (50 שעות ו-40 דקות, 7 הליכות חלל).
ביוגרפיה
ויליאמס (שם נעוריה - פנדיה (Pandya)) נולדה במדינת אוהיו, הצעירה בשלושת ילדיהם של אב ממוצא הודי ואם ממוצא סלובני. היא למדה באקדמיה הימית של ארצות הברית, שהעניקה לה תואר ראשון בפיזיקה ב-1987. ב-1995 סיימה לימודים לתואר שני בניהול הנדסה במכון הטכנולוגי של פלורידה.
שירות בנאס"א
במהלך משימותיה שהתה ויליאמס בחלל בסך הכל 319 ימים והשתתפה בשבע משימות פעילות חוץ-רכבית, שאורכן המצטבר היה 50 שעות ו-40 דקות. בכך הייתה לשיאנית הזמן בפעילות חוץ-רכבית לאסטרונאוטיות והחמישית במשך הזמן לפעילות חוץ-רכבית לאסטרונאוטים בכלל. שיא זה נשבר במרץ 2017 על ידי פגי ויטסון שביצעה את הליכת החלל השמינית שלה.
פלך (בית ספר)
תוכנית הלימודים
תוכניות הלימודים הן במקצועות תנ"ך, גמרא, מדעי הרוח, מדעי הטבע, מדעי המחשב, שפות (ערבית, צרפתית ויידיש), תולדות האמנות, ואמנות פלסטית. לצידם ישנה פעילות בלתי-פורמלית ובה אירועי תרבות, ספורט, טיולי טבע וסיורים לימודיים.
מושיר אל מסרי
נולד בבית לאהיא ב-1976. רכש תואר ראשון באוניברסיטה האסלמית בעזה. סיים תואר שני בהצטיינות בפוליטיקה איסלמית באוניברסיטה האסלמית, ודוקטורט באותו התחום באוניברסיטת קהיר במצרים. נשוי ואב לשבעה בנים.
לודיטים
הלוּדיטים (באנגלית: Luddites) היו קבוצה של פועלים אנגלים בתחילת המאה ה-19, אשר נקראה על שמו של נד לוד (ככל הנראה דמות אגדית מסוף המאה ה-18) שמחו – לעיתים על ידי הריסת מכונות – נגד השינויים שגרמה המהפכה התעשייתית, שינויים שראו כאיום על פרנסתם.
ית"ד - ילדי תסמונת דאון
ית"ד היא עמותה של הורים לילדים עם תסמונת דאון. העמותה הוקמה ביוזמתם של הורים ב-1981, והתבססה על פעולות ארגונים דומים ברחבי העולם. העמותה הוקמה מתוך צורך במתן תמיכה ומידע למשפחות שלהן ילדים עם תסמונת דאון.
פעילות
מרכז העמותה הוא בירושלים, ומתנדבי העמותה מפעילים סניפים בערים נוספות ברחבי הארץ.
מגפה
התגוננות
ההתגוננות מפני מגפות נעשית ברמת המדינה. למדינה יש מנגנונים לרפואה מונעת, כמו חיסונים, וכן מנגנונים לזיהוי מגפות בשלבי התפרצותן הראשונים כמו סטטיסטיקת דיווחים מהדרג המטפל. המדינה עוסקת גם בהעלאת מודעות הציבור לצורך להתגונן מפני מגפות, וכן חוקרת את מוצאן (חקירה אפידמיולוגית של משרד הבריאות). במקרים מסוימים, היא אף נוקטת בענישה, למשל, כלפי מי שמפיץ מזון מזוהם. מדינות אף מיידעות אחת את השנייה על הסטטיסטיקה הרפואית הקשורה בהתפשטות מחלות עם פוטנציאל גבוה להפוך למגפות.
חסינות לאנטיביוטיקה
מיקרואורגניזמים עמידים לאנטיביוטיקה, יכולים לתרום להתפרצות מחדש של מחלה שנמצאת כרגע תחת שליטה. למשל, מקרי שחפת עמידה לטיפול היעיל הרגיל בשחפת מהווים גורם דאגה גדול למומחים בבריאות. מדי שנה, כמעט חצי מיליון מקרי שחפת חדשים עמידים בפני מספר תרופות (Multidrug-resistant tuberculosis - MDR-TB) מדווחים מסביב לעולם. לסין והודו יש את השיעור הגבוה ביותר של שחפת העמיד בפני תרופות. ארגון הבריאות העולמי (WHO) דיווח על כמעט 50 מיליון איש בכל העולם שנדבקו ב-MDR-TB, כאשר כ-79% מהמקרים מדובר בחסינות לשלוש אנטיביוטיקות או יותר.
מלחמות ביולוגיות
האוכלוסייה האינדיאנית נהרסה בגלל המגע עם העולם הישן על ידי המגע עם מחלות פטאליות. לעומת זאת, ישנו רק מסמך אחד של מקרה של מלחמת חיידקים, שמערבת את הקצין הבריטי ג'פרי אמהרסט (Jeffrey Amherst) והקצין השווייצרי-בריטי הקולונל הנרי בוקה (Henry Bouquet), שהתגובה המשותפת שלהם הייתה שימוש ברעיון של מתן שמיכות המזוהמות בחיידק אבעבועות רוח לאינדיאנים כחלק מתאונה הידועה בשם המרד של פונטיאק (Pontiac's Rebellion), שהתרחשה במהלך המצור על פורט פייט (Fort Pitt) בשנת 1763, בתקופה מאוחרת של המלחמה האינדיאנית-צרפתית. עדיין לא ברור אם הניסיון שלהם הצליח או לא. אבעבועות רוח אחרי מרד פונטיאק הניבה 400,000–500,000 (יכול להיות אפילו עד 1.5 מיליון אינדיאנים).
הנחיות להישמר בזמן מגפה
בתלמוד ובספרי ההלכה ישנה התייחסות לזהירות מיוחדת שנדרשת בזמן התפרצות של מחלה, כך למשל נאמר בתלמוד דבר בעיר - כנס רגליך (-הישאר בביתך).
ויסט ישראלי
חלוקת הקלפים
סיבוב במשחק מתחיל בחלוקת כל הקלפים לארבעת השחקנים. המחלק מתחלף כל סיבוב עם כיוון השעון כך שתמיד השחקן שיושב משמאלו של המחלק הנוכחי יחלק בסיבוב הבא. כל שחקן מקבל 13 קלפים שנשארים מוסתרים מעיני שאר השחקנים.
קרי (שפה)
קְרִי (Cree) היא שפה ילידית קנדית, המכילה למעשה מספר ניבים נפרדים אך קרובים. השפה מדוברת בפי כ-117,000 איש ברחבי קנדה, החל מהטריטוריות הצפון-מערביות ועד לניופאונדלנד ולברדור, ונחשבת לשפה הילידית המדוברת ביותר בקנדה.
ציון בוארון
ביוגרפיה
בשנת 1949, בהיותו בן ארבע, עלה עם משפחתו לארץ ישראל. משפחתו שוכנה עם משפחות עולים נוספות במעברת בנימינה, לאחר מכן עברה משפחתו להתגורר במושב שובה. ולאחר מספר שנים עברה משפחתו להתגורר בפתח תקווה.
חלק ניכר מעיסוקו ההלכתי מוקדש למקרים שבהם התעוררו שאלות וספקות בנושאי יוחסין, עגונות, ממזרים, פסולי כהונה וגירות.
מתגורר בבית ישראל (שכונה) בירושלים, עוסק בתורה, משמש כפוסק מורה הוראה, נשיא בתי דין ובתי כנסיות ברחבי הארץ, מוסר שעורי קבלה מידי ליל שישי עד חצות לילה בפתח תקווה. עורך תפילות, צומות, ופדיון נפש בערבי ראש חודש ובימי השובבי"ם.
לואיס פליפה סקולארי
קריירה כשחקן
סקולארי, שגם אביו בנחמין היה כדורגלן, שיחק בעמדת המגן. במהלך הקריירה שלו כשחקן שיחק במספר קבוצות כדורגל ברזילאיות, ולעיתים אף שימש כקפטן. כששיחק בקבוצת Centro Sportivo Alagoano, מהעיר מסייאו בברזיל, זכה יחד עם הקבוצה בתואר היחיד בו זכה כשחקן - אליפות מדינת אלאגואס.
מועדוני כדורגל
בשנת 1993 חזר סקולארי לאמן את מועדון הכדורגל גרמיו של העיר פורטו אלגרה, שם זכה לביקורות שליליות מטעם התקשורת הברזילאית, שטענה כי הקבוצה בהנהגתו משחקת כדורגל "מכוער" וכי שחקני הקבוצה מרבים בהתקוטטויות בעת המשחקים. במהלך שלוש השנים בהן אימן את הקבוצה זכה עמה ב-6 תארים, ביניהם גביע ליברטדורס (אליפות דרום אמריקה בכדורגל) בשנת 1995. בשנה שלאחר מכן זכתה הקבוצה תחת הנהגתו של סקולארי באליפות ליגת העל הברזילאית.
אימון צ'לסי
ב-1 ביולי 2008 החל סקולארי לאמן את מועדון הכדורגל צ'לסי, והחליף את המאמן הקודם אברהם גרנט. בכך הפך סקולארי לזוכה המונדיאל הראשון אשר מאמן קבוצה בפרמייר ליג באנגליה. כאשר נשאל סקולארי האם הסיבה לבחירתו באימון צ'לסי היא כלכלית, השיב בחיוב, והסביר כי לאור גילו הוא מעוניין לפרוש מאימון בעוד מספר שנים. עם זאת, טען סקולארי כי הסיבה הכלכלית אינה הסיבה היחידה לבחירתו, ואף הצהיר במועד אחר כי סירב להצעת אימון מטעם מנצ'סטר סיטי. במסגרת בניית הקבוצה החתים סקולארי את השחקן הפורטוגלי דקו, אך נכשל בנסיונותיו להחתים את השחקן רוביניו. צ'לסי פתחה תחתיו את העונה בצורה טובה, אך ירדה ביכולתה בהמשך, מה שהביא לפיטוריו של סקולארי בפברואר 2009 כאשר הקבוצה במקום הרביעי בליגה.
דדי שמחי
ביוגרפיה
ב-3 במרץ 2022 סיים את תפקידו ופרש מהשירות.
אבות לא משמורנים
מאפייני היחסים בין אבות לא משמורנים וילדיהם
א. דפוס נסיגה והתרחקות- במחקרי אורך שתיעדו תדירות וביקורים נמצא כי במשך השנים חלה ירידה הדרגתית בתדירות הביקורים. בחלק מהמקרים הופסקו הביקורים לחלוטין לאחר שנתיים. הסיבות להתרחקות הן יחסי עימות עם האם, קושי בהתמודדות עם תחושת האשמה והאובדן של האב ותחושת האב כי אינו ממצה את תפקידו ההורי והיחסים עם ילדיו הופכים להיות שטחיים ומלאכותיים. סיבות נוספות אשר נמצאו היו: קשיים סביבתיים כגון קשיים כלכליים וריחוק גאוגרפי.
עם פירוק המערכת המשפחתית הקודמת האב הלא משמורן מאבד קשר בלתי אמצעי עם שגרת החיים של ילדיו כך שאירועי היום יום : ארוחות משותפות, הסעות לבתי ספר וחוגים, ביקורים אצל קרובי משפחה אינם מתרחשים וזאת כפועל יוצא מכך שהיחסים בין אבות לא משמורנים לילדים מצטמצמים ומוגבלים ונעשים בלוח זמנים קבוע ובדרך כלל סגור ולא גמיש. מחקרים בתחום מצאו שאבות חוששים לבטא רגשות כלפי ילדיהם, מתקשים למלא את תפקידם ההורי בפן של חינוך והטלת משמעת ומעדיפים למקד את הקשר בפעילות של הנאה.
הבריחה הגדולה (סרט)
תקציר העלילה
שבויי מלחמה מצבאות בעלות הברית מרוכזים במחנה מעצר חדש ובו סדרי שמירה קפדניים. בתוכם נמצאים שבויים שניסו להימלט פעמים רבות ממחנות מעצר גרמניים וצברו ידע וניסיון רב בתחום הבריחות. עם הגיעם למחנה הם מתחילים לארגן בריחה המונית דרך מנהרות. במקביל לחפירת המנהרות נעשית עבודת הכנה של זיוף מסמכים ואגירת ציוד עבור הנמלטים.
התגובות לסרט
הסרט זכה להצלחה רבה עם יציאתו לאקרנים, ואף היה מועמד לפרס גלובוס הזהב בקטגוריית סרט הדרמה הטוב ביותר לשנת 1963.
פול בגאלה
ביוגרפיה
בגאלה, לצד שותפו העסקי ג'יימס קארוויל, עזר למושל ארקנסו דאז ביל קלינטון לנצח בבחירות לנשיאות ב-1992. הוא שימש כיועץ אסטרטגי בכיר של הקמפיין, שזכה לניצחונות ב-33 מדינות והביא את הדמוקרט הראשון לבית הלבן מאז 1976. לאחר מכן שימש בגאלה כיועץ לנשיא במהלך ממשל קלינטון, ועסק בתיאום מדיניות, פוליטיקה ותקשורת. עוד קודם לכן הריצו בגאלה וקארוויל מסעי בחירות מוצלחים רבים של מועמדים דמוקרטים למושל ולסנאט. בשנים 1999–2000 הנחה תוכנית פוליטית בערוץ MSNBC, ובשנים 2002–2005 תוכנית פוליטית דומה ב-CNN. בגאלה כתב חמישה ספרים פוליטיים.
ויליאם תומאס קוסגרייב
חייו
דרכיהם הפוליטיות של קוסגרייב ודה ואלירה נפרדו בשל יחסם השונה לאמנה האנגלו-אירית משנת 1921. דה ואלירה, ועמו מיעוט של חברי הפרלמנט סברו כי ההסכם, אשר העניק ל-26 המחוזות הדרומיים של אירלנד מעמד עצמאי כמדינה בשם "המדינה האירית החופשית", אך שמר על מסגרת המונרכיה האנגלית, אשר שלטה בענייני החוץ של המדינה החדשה (במסגרת הידועה כ"דומיניון", על פי הנוסח המוכר מקנדה ומאוסטרליה), הוא בגידה בעקרונות הרפובליקניים לפיהם הוקמה שין פיין. רוב חברי הדאל ראו בכינונה של רפובליקה על פני האי כולו מטרה בלתי ניתנת להשגה. מעמד הדומיניון העניק לאירים, במילותיו של מייקל קולינס "את החירות להשיג את חירותם". קוסגרייב הסכים עם קולינס, ועם מייסדה של שין פיין, ארתור גריפית', (אשר היו ראשי המשלחת האירית לשיחות בהן הושג ההסכם). דה ואלירה התפטר ממשרתו (שעתה הקבילה לתפקיד הנשיא), וגריפית' החליפו בתפקיד זה. קולינס, האיש החזק ברפובליקה, הקים ממשלה זמנית בהתאם לתנאי ההסכם. דה ואלירה והפורשים פתחו במלחמת אזרחים.
קוסגרייב היה איש ביצוע יעיל, יותר משהיה מנהיג כריזמטי. הוא הוביל את המדינה הצעירה בתקופה קשה בהיסטוריה שלה, וקידם את החקיקה הדרושה לייצוב מוסדות ממשל עצמאיים ובני קיימא. ממשלתו של קוסגרייב שיחקה תפקיד חשוב בהפיכת האימפריה הבריטית לחבר העמים הבריטי, כאשר בהנהגתו חלו שינויים מקיפים בתפקידו של הכתר הבריטי, המשנה למלך והממשלה הבריטית, בענייניהן של המדינות הכפופות להם.
מריה גרינשטט (חליפיטקו)
הכרה והנצחה
ב-14 במאי 1997 הכיר יד ושם במריה ובאמה אנטונינה דובז'נסקיה כחסידות אומות העולם. הטקס התקיים ביד ושם ושמן נחקק בקיר הכבוד בגן חסידי אומות העולם ביד ושם בירושלים. מריה נפטרה ב-2004 ונקברה בבית העלמין החדש באשקלון. סיפורה של מריה נחקר במסגרת מיזם "חסד אחרון" (מיזם משותף ל"יד ושם" ושירות הביטחון הכללי שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב).
ביקורת ספרות
ביקורת ספרות נכתבת על ידי מומחים שעיסוקם בכך: חוקרי ספרות וכן עיתונאים המתמחים בביקורת ספרות. כן מקובל לפרסם ביקורת ספרות שנכתבה על ידי מי שאין זה עיסוקם, אך יש להם זיקה הדוקה לתחום הנסקר.
רודולף שילדקראוט
ילדותו
שילדקראוט נולד בקונסטנטינופול בירת האימפריה העות'מאנית למשפחה יהודית. הוא גדל בבראילה שברומניה שבו הוריו ניהלו בית מלון, שם רודולף נחשף לשחקני תיאטרון יידיש שהתארחו לעיתים קרובות. הוא למד בגימנסיה בסיביו אבל פרש ממנו באמצע גיל הנעורים כדי להצטרף לקבוצת תיאטרון נודדת שהופיע בגרמנית.
פולמוסים סביבו
בין השנים 1910-1913, בתקופה ששילדקראוט הופיע בניו יורק, הוא לא הצליח לבסס את מעמדו בתיאטרון בשפה האנגלית. יצאו שמועות שזה לא קרה בגלל מחלה במערכת העצבים. אולם, סופר היידיש הדגול שלום עליכם כתב במכתב שהוא לא האמין לתירוץ הזה, למרות ששלום עליכם העריץ את שילדקראוט וכינה אותו "הגדול". ב-19 בפברואר 1923 הופיע שילדקראוט בהפקה של המחזה אל נקמות של שלום אש באנגלית, בניו יורק. שילדקראוט עזר להפיק את המחזה ושיחק בהצגה הראשונה שלו ב-1907, בתיאטרון הגרמני. המחזה עוסק ביהודי, בעל בית זונות, שמנסה להשיג כבוד בקהילתו על ידי רכישת ספר תורה ושידוך בתו לתלמיד ישיבה. ההצגה מתרחשת בבית זונות, (כוללת זונות יהודיות) ויש בה סצנה לסבית. אולם, ההופעות הופסקו ב -6 במרץ, כאשר כל השחקנים (כולל שילדקראוט), המפיק הארי וויינברגר, ואחד מבעלי התיאטרון נעצרו הואשמו בגין הפרת חוק העונשין של המדינה, ומאוחר יותר הורשעו בתועבה ונקנסו. וויינברגר, שהיה גם עורך דין בולט, הציג את הקבוצה במשפט. העד הראשי נגד המחזה היה הרב יוסף זילברמן, שאמר בראיון לעיתון היהודי הפורוורד: "המחזה הזה משמיץ את הדת היהודית. אפילו האנטישמי הגדול ביותר לא יכול היה לכתוב דבר כזה". אולם, ב-1924 אחרי שהוגש ערעור על ההרשעה הפסיקה התבטלה.
דאף 66
מאפיינים
מנועי "דאף 66" נלקחו ברישיון, מיצרנית הרכב רנו הצרפתית, מדגמי רנו R8 (מנוע 1,108 סמ"ק), רנו 10 (מנוע 1,289 כ"ס).
בן שמונה
מקור
התיעוד הראשון הידוע של אמונה זו במאה החמישית לפני הספירה, באיליאדה של הומרוס שם מוזכר כוח החיים של הנולד בחודש השביעי להריון, ובחיבור המיוחס לרופא היווני היפוקרטס, שם נכתב כי בחודש השמיני ישנה מחלה הן של האם והן של העובר, ומחלה זו מסתיימת במוות.
קרייסיס
עלילה
השחקן מגלם את נומאד, חייל המהווה חלק מצוות הכוחות המיוחדים של ארצות הברית. הצוות נשלח לאי במטרה לחקור את המקרה ולהשיב את המדענים. נומאד מצויד בחליפת היי-טק הנקראת "Nanosuit" (בעברית: "חליפת נאנו"), שביכולתה להגן על נומאד מתקיפות, לחזק את שריריו או להגביר את מהירותו, וכן להסוות אותו באופן זמני מהאויב. נומאד צונח לתוך האי הטרופי בו אורבים לו אויבים ומכונות חייזריות אשר הורגות את הקוריאנים ואת האמריקנים כאחד. בתחילה, על נומאד להדוף את הצבא הקוריאני שנמצא ברחבי האי.
אמיליה מריה טוברניצקי גרסון
קורות חיים
אמיליה נולדה בעיירה סמבור שבפולין בשנת 1921 בשם אמיליה מריה טוורניקה, בזמן מלחמת העולם השנייה בשנת 1939 כשהייתה בת 17 בלבד התדפק על דלת משפחתה שלמה גרסון, ילד יהודי בן 17 שנמלט מבית הוריו בשכונת רוזוודוב ללבוב שהייתה תחת שליטה של הרוסים. גרסון נתפס ונשלח למחנה עבודה, הוא ברח מהמחנה והתחבא ביערות עד שבשלב מסוים הוא הגיע לבית משפחתה של אמיליה בעיירה אגטובקה, איתה למד יחד בבית הספר התיכון.
קרייסיס
מאפיינים פיזיים של עולם המשחק
יש חשיבות רבה להתנהגות ה"פיזיקלית" של הדומם והצומח שבמשחק. סביבת המשחק היא אינטראקטיבית - הבתים, הצמחים והחפצים השונים דינמיים לחלוטין, כך שרובם ניתנים להריסה בכל עת. הסביבה תשתנה בהתאם לפעולות השחקן: הצמחייה תנוע כאשר תיפגע או ייווצר מגע בינה לבין גוף נע, ואף תיהרס ותישבר כאשר קליעים יפגעו בה. האפקט הוא לא רק ויזואלי, שכן עצים נופלים עלולים לפגוע בחיילים ולגרום להם נזק. בקתות ניתנות להשמדה בקלות יחסית, למשל מהתרסקות של מסוק, ובכך ייהרגו כל האנשים שנמצאים בהן. בעזרת תנועת הצמחייה, השחקן יכול לזהות את מיקומם של חיילי האויב.
פסקול
הפסקול של המשחק הולחן על ידי ינון צור, מלחין ישראלי של מוזיקה למשחקי מחשב, שעבד עליו במשך שנה שלמה. מטרתו של צור הייתה ליצור פסקול הדומה לזה של סרטי מדע בדיוני:
מכירות
על אף יחס חם מהמבקרים כשל המשחק במכירות עם יציאתו, בנובמבר 2007, ורק 86,663 עותקים נמכרו בארצות הברית. זוהי כמות מכירות נמוכה יחסית למשחק ששווק באופן כה אינטנסיבי. אתר חדשות הטכנולוגיה הבריטי The Inquirer ייחס את הכישלון במכירות לדרישות החומרה של המשחק, דהיינו, הצורך במחשב יקר שיהיה מסוגל להפעיל את המשחק. אף על פי כן, דיווחים מאוחרים יותר טענו כי המכירות היו מעל הציפיות - נמכרו מעל למיליון עותקים של המשחק ברחבי העולם עד סוף חודש ינואר 2008. בכתבה שפורסמה ביוני 2008 דווח כי נמכרו חצי מיליון עותקים נוספים, ושהמשחק עבר את ציפיותיו של EA.
הפרדה מגדרית ביהדות
מרבית המגזרים הדתיים מקיימים הפרדה מגדרית במקומות התקהלות, יש המחמירים גם באזורים צפופים והומי אדם (אף שלא מתקהלים בהם לשהות ממושכת במקום אחד), ובקהילות חרדיות אחדות נהוגה הפרדה מגדרית אף במרחב הציבורי.
בבריכות וחופי רחצה
רחצה מעורבת בחופי רחצה ובבריכות שחייה אסורה משום איסור הסתכלות בערווה, אך הרב משה פיינשטיין, חילק בין הסתכלות (התבוננות מעמיקה) שנאסרת בהלכה, לבין ראייה שאיננה נאסרת בהלכה, והתיר בחו"ל לאדם חולה ללכת לשם בריאותו לבריכה מעורבת (שאין בה הפרדה מגדרית), במקום שאין בריכות נפרדות, וזאת בתנאי שבטוח שלא יבוא לידי הרהור.
בתנועות נוער
בתנועות נוער חרדיות קיימת הפרדה מגדרית כדבר מובן מאליו, כמקובל בחברה החרדית. באחדות מתנועות הנוער הדתיות, ובראשן "בני עקיבא", מתקיים פולמוס בסוגיה זו מאז הקמתן.
פאק צ'ונג-הי
צ'ונג-הי פאק נולד ב-14 בנובמבר או ב-30 בספטמבר 1917 במחוז קיונגסאנג בקוריאה (זאת הייתה כבושה באותה העת על ידי יפן), לא הרחק מהעיר טגו. בשנת 1937 עבר למנצ'וקוו (בזמנו, מדינת-חסות יפנית במנצ'וריה), שם נרשם לאקדמיה הצבאית היפנית. הוא עבר לאקדמיה הצבאית שבטוקיו והיה בוגר מחזור 1944. יריביו הפוליטיים לא שכחו לו את הפרק היפני בתולדותיו.
ב-2012 נבחרה בתו של פאק, פאק גון-הייה, לנשיאת קוריאה הדרומית.
רקע
הרפובליקה הדרום קוריאנית הראשונה, שהוקמה באוגוסט 1948, אימצה מערכת ממשל נשיאותית, ולאחר מכן נבחר לי סינג-מן לנשיא הראשון שלה. דרום קוריאה אימצה גם חוק ביטחון לאומי, שלמעשה אסר על קיומן של קבוצות פוליטיות שהתנגדו לממשל או הביעו תמיכה בקוריאה הצפונית. לי נבחר מחדש באוגוסט 1952 בזמן שהמדינה הייתה במלחמה. עוד לפני פרוץ מלחמת קוריאה היה סכסוך חמור בין לי לבין האספה הלאומית הנשלטת על ידי האופוזיציה. הסכסוך כלל הצעת חוק לתיקון חוקתי שהאופוזיציה הציגה בניסיון להדיח את לי על ידי החלפת המערכת הנשיאותית במערכת קבינט פרלמנטרית בראשות האספה הלאומית של קוריאה הדרומית. הצעת החוק נפלה, אך המחלוקת נמשכה בפוסאן, הבירה הזמנית בזמן המלחמה, שם התכנסה האספה הלאומית. כמו רבים מהקצינים הצעירים האחרים בצבא הדרום קוריאני בשנות החמישים המאוחרות, פאק חש במידה מסוימת של תסכול מהשלטון האזרחי. בעיניהם של קצינים אלו, לי סינג-מן, ששלט בפוליטיקה בדרום קוריאה עד 1960, היה אוטוקרט מזדקן שממשלתו המושחתת לא עשתה אף לא מעט כדי להעלות את רמת החיים או לשפר את כלכלת דרום קוריאה, מה שהביא למרידות.
בשלב הקריטי ביותר, כשעצם הישרדותו של משטר לי היה מונח על כף המאזניים, ההחלטה הפוליטית של המטה הכללי הצבאי להישאר "נייטרלי" במצב הייתה ללא ספק אחד הכוחות המכריעים ביותר ששכנעו את לי להתפטר מתפקידו. צ'אנג מיון, שהפך לראש ממשלה בשנת 1960 לאחר שהתקוממות בהנהגת סטודנטים צעירים הביאה להדחתו הרשמית של לי, התקשה לשלוט בכוחות שהעלו אותו לשלטון ולהסדיר את סמכויות הממשל בעת המשבר. אי שקט וחוסר יציבות שלטוני שרר בהתפטרותו של לי ומצבה הכלכלי של הדרום קוריאה לא השתפר. הנשיא החדש שהחליף את לי, יון פו-סאן, התקשה גם הוא לנהל את המדינה ובתגובה להתנגדות למשטר האוטוקרטי של לי שינה את המשטר במדינה לפרלמנטרי, מה שהפך את מוסד הנשיאות לטקסי בלבד. מתוסכלים מהמצב השורר בדרום קוריאה, פאק יצר קשרים עם קצינים צבאיים אחרים כדי להקים חונטה צבאית, שכונתה "וועדת המהפכה הצבאית", והחל לתכנן הפיכה צבאית.
קוריאה הצפונית
בשנת 1953 החלה הפסקת אש ממושכת במלחמת קוריאה, הפסקת אש שנמשכת עד היום. תחת ממשל פאק צ'ונג-הי בדרום וממשל קים איל-סונג בצפון החלו לראשונה שיחות בין הצדדים להגיע להסדר מיוחל. לי הו-ראק, מנהל סוכנות הביון המרכזית בסיאול, ביקר בבירת קוריאה הצפונית פיונגיאנג בין ה-2 ל-5 במאי 1972, וקיים שיחות עם קים יאנג-ג'ו ממחלקת הארגון וההדרכה של פיונגיאנג; סגן ראש הממשלה הצפון קוריאנית, פאק סונג-צ'ול, הפועל מטעם המנהיג העליון של קוריאה הצפונית, ביקר בסיאול בין 29 במאי ל-1 ביוני 1972, לקיום שיחות נוספות עם לי הו-ראק. מתוך רצון משותף להשיג את איחוד קוריאה מוקדם ככל האפשר, שני הצדדים עסקו בחילופי דעות גלויים ופתוחים במהלך שיחות אלה וביצעו התקדמות רבה לקידום הבנה הדדית. במאמץ להסיר את אי ההבנות ואת חוסר האמון, למתן את המתח המוגבר שנוצר בין הדרום לצפון כתוצאה מהתקופה הארוכה של החלוקה ויתרה מכך, כדי לזרז את האיחוד, שני הצדדים הגיעו להסכמה מלאה בנושא הנקודות הבאות.
פיתוח גרעיני
בשנת 1968 התרחש משבר בין קוריאה הדרומית והצפונית כאשר צוללת קומנדו בחזקת הצי של קוריאה הדרומית נתפסה בידי הכוחות המזוינים העממיים של קוריאה הצפונית ואנשיה הפכו שבויים של קוריאה הצפונית. לאורך המשבר הממשל האמריקאי כמעט ולא הגיב נגד קוריאה הצפונית, מה שהעלה את חששותיו של פאק. אירועים אלו החלו לייצר את הרושם שארצות הברית חלשה בהתמודדות עם התוקפנות הצפון קוריאנית. האירוע השני שפגע בביטחון פאק בארצות הברית הייתה פרסום הדוקטרינה של ניקסון בשנת 1969; ההכרה האמריקאית בסין העממית כממשלה הלגיטימית של סין ללא התייעצות מוקדמת עם משטר צ'יאנג קאי שק בטאיוואן, משטר דרום קוריאה או כל בעלת ברית אחרת של ארצות הברית באזור הותירה את פאק לתהות אם האמריקאים יפתחו בהמשך גם דיאלוג עם קוריאה הצפונית מאחורי גב הדרום. ההתקפה הצפון קוריאנית על מטוס הריגול EC-121 האמריקני במרחב האווירי הבינלאומי התרחשה על רקע מגמות אלה, והובילה את הנשיא האמריקאי ניקסון להכין את הצבא האמריקאי לתקיפת צפון קוריאה בתגובה מסיבית, כולל התקפה גרעינית. אך בסופו של דבר הוא לא נקט פעולה צבאית ממשית, מה שהוסיף לחששותיו של פאק.
הרכבת התחתית של ברלין
היסטוריה
השפל הכלכלי הגדול וההיפראינפלציה בשנות ה-30 של המאה ה-20 האטו את הקמת קווי הרכבת. בשנות ה-30 הוקם ביוזמת השלטונות הנאציים קו רכבת נוסף, שקישר בין אלכסנדרפלאץ ופרידריכספלדה. בקו זה נעשה שימוש בקרונות גדולים יותר - רוחב של 2.65 מטר וגובה של 3.40 מטר לעומת רוחב של 2.20 מטר וגובה של 3.10 מטר בקווים הקודמים; רוחב המסילה בשתי המערכות הוא זהה - 1435 מ"מ. הקווים שבהם פועלים קרונות גדולים מכונים "Großprofil" - "גרוספרופיל" - פרופיל גדול, לעומת הקווים שבהם פועלים קרונות קטנים המכונים "Kleinprofil" -"קליינפרופיל" - פרופיל קטן.
תאונות
הרכבת התחתית של ברלין נחשבת לרכבת בטוחה ביותר, ומספר התאונות שאירעו בה מועט ביותר. החמורה בתאונות אירעה ב-26 בספטמבר 1908. התנגשו בה שתי רכבות בשל טעות של נהג. באותה עת היו הרכבות רכבות עיליות, ואחת מהרכבות נפלה מהמסילה בשל התאונה. בתאונה זו בתחנת Gleisdreieck (גלייסדרייאק) נהרגו 18 נוסעים ונפצעו קשה 21 נוסעים נוספים. בעקבות תאונה זו שונו מסלולי הרכבות ממסלולים החוצים זה את זה למסלולים בגבהים שונים.
פוגים
פוגים בישראל
משחק הפוגים הישראלי שווק על ידי נ.ב. שיווק אלבומים בע"מ ונמכר בין השנים 1994–1995 וכלל 1030 דיסקיות קרטון, אך בפועל שווקו רק 722 פוגים שונים (מפוגים מספר 421 עד 450, מספר 541 עד 600, מספר 661 עד 720 ומספר 841 עד 1,000 לא שווקו פוגים).
המשחק הפך בישראל לאמצעי שיווקי, כאשר חברות מסחריות כדוגמת "בנק הפועלים", "דומינוס פיצה", "באדי" וחברת הדלק "סונול" ותוכניות טלוויזיה "הקומדי סטור", "הופה היי" ו"קופיקו" הפיקו פוגים המפרסמים אותן.
האסכולה הפיתגוראית
תפיסת הנפש ותכלית החיים
הפיתגוראים תפסו את הנפש האנושית כאל (דימון) שנפל ונכלא בגוף, ולאחר כמה גלגולים בגוף, עתיד להשתחרר מעול הלידות. הנפש היא נצחית ובת אלמוות וחשוב לעסוק בהטהרותה יותר מלעסוק בגוף. מתוך תפיסתם הדואליסטית סברו כי תכלית החיים היא טיפוח הנפש ועל ידי כך לשחררה מכבלי הגוף. מטרה זו ניתנת להשגה על ידי עיסוק במוזיקה ובעיון פילוסופי המזככים את הנפש. בכך דומה הפילוסופיה הפיתגוראית למסורת הדתית הדיוניסית הסבורה כי יש בכוחה של הפעולה הנכונה להתגבר על המוות ולהגיע להישארות הנפש, אלא שבמקום אמצעים פולחניים דגלו הפיתגוראים בהתבוננות בתשתית המתמטית של היקום.
איתמר לוי (אתלט)
איתמר לוי (נולד ב-1 בנובמבר 1991), הוא אתלט ישראלי, 12 פעמים ברציפות אלוף ישראל (2011–2022), שיאן ישראל ו-3 פעמים ברציפות אלוף המכביה (2013, 2017 ו-2022) בהדיפת כדור ברזל. נוסף לכך, הוא 4 פעמים אלוף ישראל (2009, 2012, 2016 ו-2017) ואלוף המכביה (2013) בזריקת דיסקוס.
2017
בדצמבר 2017 קבע בהדיפת כדור ברזל באולם שיא ישראלי חדש של 18.67 מטר, שיפור לשיא הוותיק בן 34 שנים
גיורא סגל
ביוגרפיה
בשנת 2002 הוטל עליו להקים את "המכון לחקר הטקטיקה והפעלת הכוח" במכללה הבין זרועית לפיקוד ולמטה, עליו פיקד והוביל מחקרים צבאיים וכנסים שנתיים
המוזיקה
בתחילת שנות האלפיים, לאחר הפסקה בת עשרות שנים, חזר גיורא למוזיקה וניגן כבסיסט. יחד עם חברו אל"ם גבי סיבוני הקימו שותפות מוזיקלית כלהקה, ששמה היה בעבר 'כוח משיכה' ולבסוף עם השנים נקראה להקת ג'וקבוקס, בה ניגנו יחד עם יגאל צברי, נועם רפפורט ודור נגר.
יוליאנה, נסיכת סקסוניה-קובורג-זאלפלד
ביוגרפיה
בשנת 1814 רכשה יוליאנה אחוזה על גדות הנהר ארה ונתנה לה את השם אלפנאו, ובשל היותה חובבת מוזיקה, היא הפכה את אלפנאו למרכז מוזיקלי ודיפלומטי של החברה המקומית והזרה. בשנת 1834 התחתנה בתה עם אדוארד דאפלס, ובשנת 1835 התחתן בנה אדוארד עם בת דודתו ברטה פון שוואנשטיין, בתו הבלתי חוקית של ארנסט הראשון, דוכס סקסוניה-קובורג-גותה. בשנת 1837 מתה בתה, וב-15 באוגוסט 1860 מתה יוליאנה באחוזתה באלפנאו.
אבטודור סראטוב
היסטוריה
ב-2004, בשל קשיים פיננסיים שונים, החליטה הקבוצה לעבור והיא עברה לסנקט פטרבורג ונקראה דינמו סנט פטרבורג. תחילה הקבוצה הייתה מוצלחת מאוד אולם כעבור מספר שנים הקבוצה החדשה החלה לסבול אף היא מקשיים פיננסיים והתפרקה.
מיקאסה
קרב צושימה ואחריו
לאחר תיקונים שנמשכו שנתיים, הוחזרה "מיקאסה" לשירות פעיל. ברם, לא חלף אלא זמן קצר והיא הפכה למיושנת. בעקבות פיתוחה של אוניית המערכה הבריטית החדישה, אה"מ דרדנוט, והמעבר לאוניות מערכה מסוג זה, הורד סיווגה לאוניית מערכה מדרגה שנייה, אחר כך לאוניית מערכה מדרגה שלישית, וב-1 בספטמבר 1921 לאוניית הגנה חופית מדרגה ראשונה.
שימורה
"מיקאסה" הוצאה משירות פעיל לאחר חתימת אמנת וושינגטון ב-1921 ויועדה לגריטה. ברם, לבקשת ממשלת יפן הסכימו המדינות החתומות על האמנה לשמר את האונייה כאנדרטת זיכרון. ב-12 בנובמבר 1925 נפתחה "מיקאסה" למבקרים בנמל יוקוסוקה.
קראוזה
קראוזֶה (Krause) הוא שם משפחה גרמני, שפירושו "בעל שיער מקורזל". {{פירושונים|
מוחמד עבד אל-ע'ני אל-גמאסי
מלחמת יום הכיפורים
בהכנות למלחמה עסק אל-גמאסי, בין היתר, בתיאום התוכניות עם הצבא הסורי. הוא עסק בכך במשך שלוש השנים שקדמו למלחמה. שני הצבאות הקימו צוותים שלמדו את תורות הלחימה ומבנה הפיקוד של הצבא העמית. אל-גמאסי שאף לשיתוף פעולה אמיתי. הוא ניסה להימנע משיתוף פעולה שהוא בבחינת הצגה פוליטית בלבד ודרש דיווחים אמיתיים לגבי נקודות חוזקה וחולשה של שני הצבאות. הוא היה אף מעורב בקביעת מועד פתיחת ההתקפה המשולבת של צבאות מצרים וסוריה. לטענתו, השיקול של קביעת יום ההתקפה ביום הכיפורים היה אחד מבין מספר שיקולים. פקטורים נוספים היו: אורך היום, ונתונים מטאורולוגיים והידרולוגיים של זירת הלחימה. ההתקפה תוכננה היטב גם מבחינת הסיוע הלוגיסטי המתוכנן לצבא ולמשק האזרחי.
תוכנית חציית תעלת סואץ וכיבוש קו ברלב כונתה "מבצע באדר" וכללה, בנוסף לצעדי הטעיה מקדימים, גם מכת אש בעוצמה שלא נראתה קודם לכן באזור על ידי חיל האוויר והארטילריה המצרים. לאחר כיבוש קו ברלב היו אמורים הכוחות המצריים להתקדם אל קו המעברים (מעברי המיתלה והגידי) ולחכות לפקודות נוספות. לאחר חלקו הראשון של המבצע, שהתבצע בהצלחה גדולה מבחינת המצרים, נתקלו כוחותיהם בהתנגדות ישראלית עזה: ב-14 באוקטובר התבצעה התקפת נגד מצרית בשלושה ראשים. צה"ל בלם בהצלחה את שלוש המתקפות והסב למצרים אבדות כבדות. אל-גמאסי טען בספרו כי הישראלים קיבלו התראה מוקדמת אודות ההכנות המצריות באמצעות מידע שנאסף על ידי האמריקאים. ב-19 באוקטובר, לאחר שראש הממשלה הסובייטי, אלכסיי קוסיגין, הגיע לביקור במצרים ובידיו צילומי אוויר המוכיחים את היקף הכוחות הגדול שהצליחה ישראל להעביר לגדה המערבית של תעלת סואץ ולאחר שהרמטכ"ל המצרי סעד א-שאזלי, ערך סיור בחזית, התקיים בקהיר דיון מכריע בהשתתפות סאדאת, איסמעיל עלי, א-שאזלי, אל-גמאסי, מובארכ ומוחמד עלי פהמי. א-שאזלי טען כי אסור היה להעביר שתי דיוויזיות משוריינות של הארמייה הראשונה, שהייתה בעורף המערך המצרי, בגדה המערבית של תעלת סואץ, אל הגדה המזרחית לסיוע בצעדים התקפיים וכי עתה חייבים להסיג יחידות חזרה אל מעבר לתעלת סואץ במטרה לבלום את התקדמות הישראלים. סאדאת, שחשש מגילוי בהלה שצעד כזה עלול לגרום בפיקוד המצרי הגבוה, הדיח במקום את א-שאזלי בטענה שהוא עבר התמוטטות עצבים ומינה את אל-גמאסי לרמטכ"ל בפועל. להדחה ולמינוי לא ניתן פרסום פומבי. אל-גמאסי תיאר בספרו את הרוח שפיעמה בצבא המצרי במילים: "הקרב היה קרב של כבוד למצרים. היינו צריכים לעבור אותו כדי לשחרר את אדמתנו וכדי למחוק את החרפה של תבוסת 1967".
אוניברסיטת קווינסלנד
אוניברסיטת קווינסלנד (באנגלית: The University of Queensland, ר"ת: UQ) היא אוניברסיטת מחקר ציבורית אוסטרלית הונחשבת בין שלוש האוניברסיטאות המובילות באוסטרליה בתחום המחקר. לפי מוסף ההשכלה הגבוהה של הטיימס (דירוג אוניברסיטאות בעולם של Times Higher Education) היא מדורגת במקום ה-54 בעולם לפי קטגוריית הדירוג האקדמי (2022), במקום 91 - 100 לפי קטגוריית דירוג מוניטין עולמי (2019) ובמקום ה-46 לפי קטגוריית ההשפעה העולמית של האוניברסיטה (2019). אוניברסיטת הוראה ומחקר זו היא הראשונה שנוסדה במדינת קווינסלנד והחמישית באוסטרליה. היא הוקמה בשנת 1909 ביום השנה ה-50 להיפרדותה של הקולוניה קווינסלנד מהקולוניה ניו סאות' ויילס.
קרב כיוס (201 לפנה"ס)
מניין האבדות
אין להוציא מכלל חשבון, כי מיעוט האבדות היחסי בציי אטאלוס והרודים - כפי שמוסר אותן פוליביוס - הוא תוצאה של הסתמכותו על מקורות רודיים.
סרט עלילתי
השימוש במונח "קולנוע עלילתי" נעשה על מנת להבדיל בינו לבין קולנוע שאיננו עלילתי, אשר מעביר לצופים מידע, כגון סרטי טבע תיעודיים או סרטים ניסיוניים (עבודות כמו " Wavelength" של מייקל סנואו, "האיש עם מצלמת הקולנוע" של דג'יגה ורטוב או סרטיה של שנטל אקרמן). עם זאת, ישנם סרטים תיעודיים, שאינם בדיוניים, אך עשויים בכל זאת לספר סיפור. ככל שהז'אנרים הקולנועיים מתפתחים, מהז'אנר העלילתי ומהז'אנר התיעודי נוצר ז'אנר היברידי, המכונה "docufiction".
טורקס
גדלים
גודל ראשי טורקס מסומן באות הלטינית T ולאחריה ספרה. מספר קטן יותר מסמל גודל קטן יותר של ראש המברג, הנמדד מקודקוד אחד לקודקוד המרוחק ממנו. גודלי טורקס נפוצים הם T10, T15, ו-T25, אף שקיימים ראשי טורקס עד לגודל T100. אך ורק ראש מברג טורקס המתאים בדיוק לראש הבורג, יכול להניעו ללא סיכון של נזק שחיקה בראש המברג או הבורג. אותם גודלי טורקס משמשים אף בבורגי תקן SAE או תקן מטרי. לטורקס אף ראשי מברג בגרסה "חיצונית" (שבה ראש הבולט הוא תבליט בצורת כוכב משושה וראש המברג הוא שקע באותה צורה). גודלי ראש טורקס אלה מסומנים באות E ולאחריה ספרה.
Queen of Me
סינגלים
ב-23 בספטמבר 2022, יצא לאור הסינגל המוביל "Wking Up Dreaming", והושמע בבוכרה עולמית ב-BBC Radio 2.
ישיבת הרב קוק ביפו
ייסוד הישיבה
בשנת תרס"ז החל הראי"ה קוק בפעולות להקמת ישיבה ייחודית לבחורים כישרוניים מרחבי הארץ והעולם, שתכלול תוכני לימוד רבים ותגדל אנשים שישפיעו על המצב הרוחני והתרבותי בארץ־ישראל.
תמונת המזבח של גנט
מאז יצירתה, נחשבת תמונת המזבח לאחת מיצירות המופת הגדולות ביותר של האמנות הצפון-אירופית. במהלך השנים, הייתה היצירה קרובה להרס, עקב התפרצויות של איקונוקלאזם, ונזקי שריפות. חלק מהלוחות נמכרו, ואחרים נבזזו בעתות מלחמה. הלוחות אשר נלקחו על ידי הכובש הגרמני הוחזרו לקתדרלת סנט באבו אחרי מלחמת העולם הראשונה. בשנת 1934, שני לוחות, "שופטי הצדק" ו"יוחנן המטביל", נגנבו. "יוחנן המטביל" הוחזר על ידי הגנב, אך מקומו של "שופטי הצדק" נותר בגדר תעלומה עד ימינו. הנאצים גנבו את יצירת המופת, והפקירו אותה לבלייה במכרה מלח, אשר פגע בה קשות. בשנת 1945, אחרי ששהתה במשך רוב שנות מלחמת העולם השנייה במכרה, תמונת המזבח הוחזרה לבלגיה. אמן השחזור הבלגי ג'ף ואן דר וקן יצר העתק של לוח "שופטי הצדק", כחלק ממאמץ שחזור מקיף.
אליפות וימבלדון 1965
אליפות וימבלדון 1965 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-21 ביוני והסתיימה ב-2 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
שמואל בן עלי
מחלוקתו עם הרמב"ם
מעבר לשאלות נקודתיות בהלכה או באמונה, עמדה כאן סוגיית הסמכות לפסיקה; הרמב"ם, וכמותו חכמים רבים בארצות הרחוקות מבבל, לא חשו עצמם כפופים למרות של גאוני ישיבות בבל בזמנם, שהרי קהילות הפזורה באירופה, בצפון אפריקה ובמצרים הצמיחו מאז שורה של תלמידי חכמים גדולים לא פחות מאלה הקיימים בבבל בת תקופתם.
ח'ארג (אי)
גאוגרפיה
האי שוכן 25 ק"מ מחוף איראן ו-483 ק"מ צפונית למצר הורמוז. מינהלית, הוא שייך למחוז בושהר הקרוב אליו. האי משמש כנמל ים לייצוא נפט ומסייע לחיזוק תביעתה של איראן על שדות הנפט במפרץ הפרסי. אורכו 6 ק"מ ורוחבו 4 ק"מ. יש בו כ-10,000 תושבים.
Link-Local Multicast Name Resolution
LLMNR (אנגלית: Link-Local Multicast Name Resolution) הוא פרוטוקול המתרגם שמות מתחם (Domain name) של מחשבים סמוכים ברשת המקומית ללא צורך בשרת Domain Name System.
דניאל סילבה
דניאל סילבה (באנגלית: Daniel Silva; נולד בשנת 1960) הוא סופר מתח ובילוש יהודי אמריקאי, שחיבר שבעה עשר ספרים, נכון לסוף 2014, כולם רבי מכר, שתורגמו לפחות ל-25 שפות.
יאיא כהן אהרונוב
ביוגרפיה
בשנת 1996, בעודו בן 18, הקים יחד עם שאנן סטריט, דודוש קלמס ומשה אסרף את להקת "הדג נחש". הלהקה הופיעה בכל רחבי ישראל, במאות הופעות במשך ארבע שנים, עד שבאחת ההופעות במועדון ה"בארבי" בתל אביב, ראה אותם קובי אוז והחליט להחתים אותם. בעזרת אוז הקליטו את אלבומם הראשון שזכה להצלחה גדולה. מאז הקליטה הלהקה עוד שמונה אלבומי אולפן ושני אלבומים בהופעה. "הדג נחש" הפכה לאחת הלהקות המצליחות ביותר בישראל, הופיעו אלפי הופעות בישראל ובעולם וזכו בשלל תארים לאורך כל הדרך.
בתחילת 2012 הוציא את אלבום הסולו השני "קאובוי של שושנים". באלבום זה שיתף פעולה עם דן תורן כיועץ אמנותי, ועם ברי סחרוף, עלמה זק, רוני אלטר ועוד, כאמנים אורחים ובעקבות האלבום יצא כהן אהרונוב לסדרת הופעות בישראל.
שלמה מלץ
תולדות חייו
בשנת ה'תרצ"ד (1934) עלה עם משפחתו לישראל וגר בחיפה, שם למד בישיבת תפארת ישראל, ובהמשך עברו לקריית אתא. למד בישיבת ישיבת חברון כנסת ישראל יחד עם הרב ברוך מרדכי אזרחי בחברותא.
שטראוס גרופ
עלית
עלית הונפקה בבורסת תל אביב ב-1973, בעקבות תכנון מס של רואה החשבון שלה. בהנפקה זו מכרו משפחות המייסדים חלק מהשליטה. יתרת המניות נמכרה על ידן ב-1986. משפחות פדרמן ויסלזון היו הרוכשות הבולטות, יחד עם משפחת ארנס ו הבריטית.
שטראוס קפה
בשנת 2008 רכשה קרן ההשקעות האמריקנית TPG, 25% מפעילות שטראוס קפה תמורת 288 מיליון דולר. בשנת 2017 רכשה חזרה את המניות.
פרשת קדבורי
בדצמבר 2002, החלה חברת כרמית תעשיות ממתקים לשווק את מוצרי התאגיד הבריטי קדבורי, יצרן השוקלד השני בגודלו בעולם, בישראל. בסוף פברואר 2003 פתח הממונה על ההגבלים העסקיים בחקירה נגד עלית, בחשד שהפעילה הסדרים כובלים נגד קימעונאים, למניעת הפצת שוקולד קדבורי בישראל. זאת לאחר שמידע שנאסף במחלקת החקירות של רשות ההגבלים העסקיים הצביע על חשדות, שנגעו למעורבותה של עלית בהסדרים כובלים ובעבירות של בעל מונופול. החקירה נסבה על הסדרים אליהם הגיעה עם קמעונאים שכללו מתן הנחות והטבות תמורת דחיקת וחסימת מוצרי השוקולד של קדבורי, ולבלום את התחרות שהחלה להתפתח עם הכנסת מוצרי קדבורי לשוק, בשלהי דצמבר 2002.
סלבה ברזילאי
ביוגרפיה
בשנת 1989 עבר ברזילאי להתגורר בתל אביב. באותה התקופה החל לעבוד ככתב במדור הספורט של העיתון "מעריב", בו עבד עד 1994.
מר זוטרא, ראש הגולה
נערותו
כשהגיע מר זוטרא לגיל 15 שנה, לקח אותו סבו, רב חנינא, אל המלך, והציג אותו לפניו כיורשו החוקי של ראש הגולה הקודם, והראוי לכהן בתפקיד זה. המלך הסיר את רב פחרא מתפקידו ומינה את מר זוטרא לראש הגולה. רב פחרא נפטר לאחר מכן בגלל זבוב שנכנס לחוטמו, לפי "סדר עולם זוטא", וזוהי הסיבה שאנשי משפחת בית דוד, משפחתו של ראש הגולה, השתמשו בציור של זבוב בחותם שלהם.
תיארוך המרד
שיטה אחרת מתבססת על שורה באיגרת רב שרירא גאון, שבה נאמר ש"בשנת תתיט שכיב רב הונא ריש גלותא". שנת תתי"ט למניין השטרות היא שנת ד'רס"ח (508). לשיטה זו, רב הונא ריש גלותא הוא אביו של מר זוטרא. בגיל 15 התמנה מר זוטרא לראש הגולה - בשנת ד'רפ"ג (523), ו-13 שנה אחר כך פתח במרד - ד'רצ"ו (536), עד לדיכוי המרד בשנת ד'ש"ג (543). המרד התרחש איפוא בסוף הדור השני של הסבוראים, בתקופה שבה נפטרו רב עינא ורב סימונא. שיטה דומה מאחרת את המרד במעט ומתארכת אותו לשנים ד'רצ"ח (538) - ד'ש"ה (545). לשיטה זו, רב הונא ריש גלותא המוזכר באיגרת רב שרירא גאון אינו אביו של מר זוטרא, אלא דוֹד אביו, שכיהן לפניו כראש הגולה ונקרא גם הוא רב הונא. לאחר פטירת רב הונא ריש גלותא בשנת ד'רס"ח, כמוזכר באיגרת, כיהן אחיינו, הונא אבי מר זוטרא, כראש הגולה במשך כשנתיים עד למותו. הדברים באיגרת רב שרירא גאון על שנת פטירתו של "רב הונא ריש גלותא", אשר מהווים בסיס לשיטות המאחרות את המרד, אינם ראיה חד-משמעית לשיטות אלו. הביטוי "ריש גלותא" אינו בהכרח תואר המכוון לנושא משרת ראש הגולה, שכן בתלמוד הבבלי, במסכת יבמות, מוזכר מעשה ב"יצחק ריש גלותא" שנסע מקורטובא לאספמיא ונפטר, והסתפקו החכמים אם השמועה ששמעו על מותו מתייחסת לאדם זה או לאיש אחר הנושא שם זהה. מפרשי התלמוד עומדים על נקודה זו, שאין מדובר שם בראש הגולה אלא באדם שהכינוי "ריש גלותא" הוצמד לשמו, ככינוי או כשם משפחה, או לאדם שהיה שליחו של ראש הגולה.
צאצאיו
על מועד עלייתו של מר זוטרא בר מר זוטרא לארץ חלוקות הדעות. לדעת החוקר הרב יצחק אייזיק הלוי, בספרו "דורות הראשונים", הסתתר מר זוטרא הבן כ-30 שנה בבבל, ואחר כך עלה לארץ ישראל. צבי גרץ, לעומתו, כתב בספרו "דברי ימי ישראל" שמר זוטרא הבן עלה לארץ עם אמו, שברחה מיד אחרי המרד מאימתו של המלך קבאד, שרדף את משפחת ראש הגולה. דעה נוספת היא שמר זוטרא הבן עלה לארץ ישראל בגיל 18.
עדשה
כיום, מבחינים בין המושג "עדשה" (Lens, שמקורה במילה Lentel - זרעי עדשים) המהווה יחידה אופטית-תפקודית שלמה, לבין "עצמית" או "עצמיות" ('עצמית' היא תרגום המושג Objective 'אובייקטיב') המרכיבים יחד עדשה ליחידה תפקודית שלמה.
עדשות מיוחדות
עדשת פרנל: עדשה זו פועלת על פי עקרונות השבירה כמו עדשה רגילה, אך במקום משטח רציף המשטח מחולק למקטעים עקומים לא רצופים, כך שכל העדשה דקה הרבה יותר מעדשה רגילה השקולה לה (ראו איור). עדשות פרנל משמשות לרוב במערכות שלא יוצרות תמונה, כמו גופי תאורה (מגדלור למשל), ויכולות גם לשמש לדימות.
הדמיית עצם דרך עדשה מרכזת דקה
\ V - מרחק הדמות מהעדשה (ימין=חיובי, שמאל=שלילי)
יחס דמות-עצם בעדשה מרכזת
בעדשה מרכזת נבחין בין חמישה מקרים:
רוזה קאופמן
קורות חיים
בשנת 1889 נישאה לצייר היהודי המפורסם לאוניד פסטרנק, ובשנת 1890 נולד בכורם בוריס, שנודע כסופר היהודי-רוסי המפורסם בוריס פסטרנק. לזוג נולדו שלושה ילדים נוספים - אלכסנדר, יוספינה ולידיה. הילדים התחנכו בבית ספון תרבות שבו התארחה האליטה התרבותית של רוסיה. מבין באי ביתם של רוזה וליאוניד פסטרנק היו הסופר לב טולסטוי, המשורר ריינר מריה רילקה והמלחין סרגיי רחמנינוב.
לורד
בעבר, לורדים היו שליטים של אדמות בממלכה והיו בעלי כוח כמעט בלתי מוגבל בתחום שלטונם. הלורדים היוו את הגוף המחוקק, השופט, והמבצע בשטחם. ללורדים היה שטח או לחלופין תפקיד רם מעלה, כמו לורד צ'נסלור או לורד האוצר.
דבקות
בימי הביניים
דבקות היא אחד מנושאי המפתח בספר הזוהר, אשר נערך בימי הביניים. על פי החוקר ישעיהו תשבי, מחברי ספר הזוהר סברו שהדבקות עשויה להיות נחלתו היומיומית של האדם, גם מבלי תהליכי התבוננות או אקסטזה, וכאשר היא כרוכה בקיום מצוות ותלמוד תורה.
אליעזר פרנקל
ביוגרפיה
פרנקל שירת במלחמת העצמאות, תחילה ככתב צבאי ולאחר מכן ביחידת מרגמות כבדות. לאחר שחרורו היה מראשוני הכתבים בסוכנות עתי"ם. משנת 1951 עסק בסיקור תערוכות עבור העיתונים "מעריב" ו"דבר".
אליעזר פרנקל נפטר בשנת 2012, בן 82 במותו. נקבר בבית העלמין קריית שאול. הותיר שתי בנות, תמי שכנר ומירי עשת, ונכדים.
הוועדה הדמוקרטית הלאומית
הוועדה נוסדה בשנת 1848 עם הכינוס הראשון של הוועדה בשנה זו. המקבילה העיקרי של הוועדה היא הוועדה הרפובליקנית הלאומית.
אבי סוכר
קריירת אימון
בעונת 2017/2018 אימן את מכבי מעלה אדומים והגיע עמה למקום הרביעי בליגה הארצית ולשלב חצי גמר הפלייאוף, בו הפסידה הקבוצה לאליצור "איתו" אשקלון.
משתנה RR בנבל
מכיוון שהקפאידיים הם כוכבים מסיביים מאוד, כוכבים מסוג RR בנבל הרבה יותר נפוצים מהקפאידיים, אך גם פחות בהירים מהם. בהירות מוחלטת ממוצעת עבור של כוכב מסוג זה היא פי 40 או 50 מהשמש. זמן מחזור הפעימה שלהם הוא קצר יחסית, לרוב בתחום של 12-24 שעות.
מיכאילו מודריק
קריירת מועדונים
ב-1 במרץ 2019 הושאל מודריק למשך חצי עונה משחטאר דונצק לארסנל קייב מליגת העל האוקראינית. ב-3 במרץ ערך את הופעת הבכורה שלו במועדון, בניצחון 1-0 על אולימפיק דונצק במסגרת המחזור ה-20 בליגה לעונת. בסך הכל ערך עשר הופעות ליגה במהלך תקופת ההשאלה שלו במועדון.
מרד הסנוסים
מרד הסנוסים התחולל במצרים במהלך המערכה בצפון אפריקה במלחמת העולם הראשונה, מנובמבר 1915 עד פברואר 1917. המרד החל על ידי השבטים הסנוסים, בעידודם של העות'מאנים והגרמנים, על מנת להקטין את סדר הכוחות הבריטי שהגן על תעלת סואץ על ידי פתיחת חזית חדשה במערבה של מצרים והפניית כוחות בריטים לשם. כמו כן שאפו הסנוסים לדחוק את רגלי בריטניה ואיטליה מהטריטוריות שלהן במצרים, לוב וסודאן. במהלך המרד נערכו סדרת קרבות שהסתיימו בכניעת הסנוסים ובהשתלטות בריטית מלאה על מצרים.
מעבר לדלפק
בשוק מעבר לדלפק גלומות הזדמנויות השקעה רבות, אך השקעה בו כרוכה גם במידה גבוהה של סיכון, משום שחברות רבות המנפיקות בשוק זה הן חברות קטנות עם היסטוריית פעילות מוגבלת או חברות במצוקה כלכלית, אשר סחירותן נמוכה. מסיבה זו, השקעה בחברה לגיטימית בשוק זה עלולה להוביל במקרים מסוימים אף להפסד של כל ההשקעה. בשל כך על המשקיעים לבצע הערכה על תשתיות החברה, לבדוק את הדוחות הכספיים של החברה, רקע על ההנהלה ומידע נוסף.
מארק פוסטר
קריירה
במהלך שנות ה-90 והעשור הראשון של המאה ה-21 הפך פוסטר לאחד השחיינים הבכירים בבריטניה. ב-1997 זכה במדליית כסף במשחה ל-50 מטר חופשי באליפות אירופה בשחייה שנערכה בסביליה. שנתיים אחר כך זכה במדליית ארד במשחה ל-50 מטר פרפר באליפות אירופה שנערכה באיסטנבול, וכעבור שנה שחזר את ההישג גם בהלסינקי. באליפות העולם בשחייה שנערכה בפוקואוקה ב-2001 זכה במדליית הכסף במשחה ל-50 מטר פרפר, ושנתיים אחר כך, באליפות בברצלונה זכה במדליית הארד במשחה ל-50 מטר חופשי. במשחקים האולימפיים הצלחתו הייתה פחותה יותר. הוא השתתף בארבע אולימפיאדות בין 1988 ל-2008, והעפיל פעמיים למשחי הגמר במשחה ל-50 מטר חופשי. באולימפיאדת ברצלונה (1992) סיים במקום השישי ובאולימפיאדת סידני (2000) סיים במקום השביעי. בשנת 2003 קבע שיא אישי במשחה ל-50 מטר פרפר (23.51 שניות), שעדיין מהווה את שיא בריטניה.
פעילויות נוספות
בשנת 2008 השתתף פוסטר בגרסה הבריטית ל"רוקדים עם כוכבים" בהפקת ה-BBC, והודח בשבוע השישי. הוא השתתף בשני שעשועוני ידע, "מי רוצה להיות מיליונר" ו"החוליה החלשה", וזכה בשניהם בסכומי כסף שתרם לצדקה.
כנסיית הנחת הגלימה
היסטוריה
הכנסייה נבנתה באתר בו נצבה כנסייה קדומה יותר, אשר נבנתה בשנת 1451 על ידי יונה ממוסקבה. כנסייה קדומה זו הוקמה על מנת לציין את שחרורה של העיר מוסקבה מכיבוש הטטרים (שחרור שאירע ביום חג הגלימה). בחג הגלימה אירע נס, והטטרים נסוגו מהעיר ללא כל סיבה כשהם משאירים אחריהם את נשקיהם והרכוש שבזזו. שמה של הכנסייה מתייחס לחג נוצרי המציין, על פי האמונה הנוצרית, את הבאת גלימתה של מרים, אם ישו מירושלים לקונסטנטינופוליס במאה החמישית, במטרה להגן על העיר מפני אויבים. מסורת זו מספרת כי במלחמה בין האימפריה הביזנטית לבין הרוסים בשנת 860 הטביל פוטיוס, הפטריארך של קונסטנטינופול, את הגלימה בים, וזו יצרה סופה אשר הטביעה את הספינות של הפולשים. בעקבות שרפה שפגעה בכנסיית העץ שבנה יונה, נבנתה כנסיית אבן.
הכנסייה נפגעה קשות מאש תותחים בשנת 1918, במהלך מהפכת אוקטובר, ולאחר ששוקמה הפכה למוזיאון. כיום משמשת הכנסייה כמוזיאון לחפצי דת מהמאות ה-14 עד ה-19.
נוירואנטומיה
הסיבה להבדלי הצבע בין החומר הלבן לחומר האפור, נעוצה במיילין העוטף את שלוחות תאי העצב. המיילין הוא מעטפת שומנית לבנה, שמבודדת את שלוחות העצבים אחת מן השנייה. החומר הלבן עשיר במיילין, יחסית לחומר האפור.
זאפוד ביבלברוקס
זאפוד ביבלברוקס (באנגלית: Zaphod Beeblebrox, בתרגום החדש "זייפוד בילברוקס") הוא דמות בדיונית בסדרת מדריך הטרמפיסט לגלקסיה, ומהדמויות הראשיות בה.
תל דן
האתר הארכאולוגי
הממצאים המוקדמים ביותר במקום הם מאמצע האלף ה-5 לפנה"ס, היינו מתקופת האבן החדשה (נאוליתית קרמית). היישוב על התל התקיים במשך כמה מאות שנים, עד שננטש לכאלף שנים. באמצע האלף ה-3 לפנה"ס לערך (תקופת הברונזה) קמה על התל עיר כנענית בשם ליש, ובשם זה היא נזכרת גם בספר שופטים. העיר נהנתה מסחר פורה עם אזור מסופוטמיה ועם הצידונים, והיא נזכרה בכתבי המארות וכן בתעודות מהעיר מארי שמנו אותה כמקור לבדיל לייצור ארד. על התל נמצאו פריטים של התרבות המיקנית שמוצאה ביוון, ובין היתר התגלה בו קבר מיקני ובו שרידיהם של כארבעים בני אדם. באמצע המאה ה-15 לפנה"ס נכבשה העיר בידי תחותמס השלישי.
היסטוריוגרפיה
השם 'דן' נזכר לראשונה בספר בראשית י"ד - לאחר שאברהם נפרד מאחיינו לוט, הלה נפל בשבי ארבעת המלכים ואברהם יוצא להשיבו:
דוד קציר
ביוגרפיה
קציר נולד בצ'רנוביץ, עלה לארץ ישראל בשנת 1947 באוניית המעפילים 'לא תפחידונו', אשר נתפסה על ידי הבריטים ונשלח למחנה מעצר בקפריסין. לאחר הכרזת העצמאות הועלה לישראל, גויס והשתתף במלחמת העצמאות במסגרת חטיבת גבעתי.
הלוח הפרסי
לוחות שנה עתיקים
רישומים ולוחות פרסיים עתיקים מעידים כי האיראנים הראשונים עשו שימוש בלוח שנה בן 360 יום המבוסס על המערכת הבבלית ומותאם לאמונותיהם ולשמות הימים שלהם. הלוח היה בן 12 חודשים של 30 יום, שנקראו על שם פסטיבלים או מאורעות חקלאיים. חודש נוסף התווסף בכל שש או חמש שנים, כדי להתאים את הלוח לעונות השנה.
שינויים שערכו הפרתים, ארדשיר, הורמיזד הראשון ויזגרד השלישי
הפרתים אימצו את הלוח הזורואסטרי בשינויים קלים, וציינו את תחילת העידן שלהם משנת 248 לפנה"ס, התאריך שבו ירשו את הממלכה הסלאוקית. הימים והחודשים נקראו על שם המקבילים הפרתיים לשמות האבסטניים ששימשו בעבר, שהיו שונים במקצת מהשמות האכמניים ששימשו במקור.
מדליית השירות הכללי (1918)
תיאור
המדליה מורכבת מדיסק עשוי כסף בקוטר 36 מ"מ. בחלקה הקידמי מוצבת דומותה של המונרך (המלך ג'ורג' החמישי עד ינואר 1936, אדוארד השמיני עד דצמבר 1936, ג'ורג' השישי עד 1952 ולבסוף המלכה אליזבת'), בטבעת סביב דמות המונרך נכתב בראשי תיבות התואר המלכותי המלא (כך במקרה של ג'ורג' החמישי: 'GEORGIVS V BRIT: OMN: REX ET IND: IMP' "ג'ורג' החמישי, מלך האיים הבריטים, קייסר הודו).
מצידה השני של המדליה מוצגת דמותה של אלת הניצחון מכונפת ועטורה בקסדה קורינתית, כשהיא מניחה זר על סמל הצבא וחיל האוויר (חרב המסמלת את צבא היבשה וכנפיים פרוסות המסמלות את חיל האוויר המלכותי).
נמל התעופה רז'בקה
היסטוריה
לאחר התפרקות ברית המועצות, בשנות ה-90 של המאה ה-20, נמל התעופה חזר לשמש בסדירות, אך לטיסות פנים בלבד ורק חברת התעופה הבלארוסית "בלאוויה" אושרה להטיס טיסות ממינסק דרך סנקט פטרבורג לפטרוזבודסק.
באנף (אלברטה)
אתרי תיירות עיקריים
העיירה באנף היא אתר התיירות הפופולרי ביותר בקנדה.
הר טאנל הסמוך הוא אתר טיולים פופולרי, ומספר מסלולי הליכה מצויים בו. במדרון ההר מצוי באנף סנטר - מרכז אמנויות, המארח אירועי חוצות, קונצרטים, פסטיבלים (ובהם פסטיבל סרטי ההרים של באנף) ואירועי אופרה ותיאטרון.
יעל קראוס
חזרה לישראל ואלבום בכורה
עוד בשנת 2010 השתתפה קראוס באלבומו של צח דרורי "כיוון הרוח", שבו שרה סולו את השיר "אי שם" והשתתפה בקולות רקע במספר שירים נוספים.
ביטוח חיים כפול
תקציר העלילה
הזוג ממהר להוציא את תוכניתם לפועל. נף מתחבא במושב האחורי של המכונית בה מסיעה פיליס את בעלה לרכבת, והורג אותו. נף, בליווי פיליס, עולה על הרכבת, ומעמיד פנים שהוא בעלה, הנוסע לפגישת מחזור. הוא משתמש בזוג קביים, שכן מר דיטריכסון שבר לאחרונה את רגלו. כמו כן, נף מציג את עצמו כמר דיטריכסטון לנוסע שהוא פוגש על הרכבת. כאשר הרכבת עוצרת בתחנה, יורד ממנה לאחר שזרק את הקביים של דיקריסון על המסילה וביחד עם פיליס הם מוציאים את גופתו מהמכונית, משאירים גם אותה על פסי הרכבת ומשם פיליס מסיעה את נף לביתו.
מר נורטון, מנכ"ל חברת הביטוח, סבור שמותו של מר דיטריכסון הוא כתוצאה של התאבדות, ועל כן הוא מציע לפיליס פשרה. אולם קיז, שמאי תביעות בחברה, סבור אחרת, והוא מצטט נתונים סטטיסטיים המעידים על חוסר הסבירות של התאבדות, לשמחתו הראשונית של נף.
סופריטו
במטבח יהדות ספרד סופריטו הוא בסיס לצלי, מבוסס על מים או ציר עם מיץ לימון, מתובל בכורכום, שום והל. הוא משמש בבישול עוף, עגל, מוח ודגים.
נמל התעופה לבאשובו
נמל התעופה "לבאשובו" (ברוסית: Аэропорт Левашо́во) הוא שמו נמל התעופה צבאי, המשמש את גדוד התעופה הנפרד ה-33 של חיל האוויר הרוסי. ממוקם בסמוך לעיר סנקט פטרבורג שבצפון-מערב רוסיה. שמו נובע משם הכפר הסמוך אליו, לבאשובו, הנמצא במרחק 2 קילומטרים בלבד.
סימן הסעיף
חברת EA עשתה בסימן שימוש כסמליל מטבע ה"סימוליאון" במשחקי הסימס.
הפיגוע (סרט)
תקציר עלילה
בסוף יום העבודה נוסע ג'עפרי לביתו המרווח בישראל וכאשר הוא מתקשר לאשתו, סיהאם (ריימונד אמסלם), הוא מגלה שהשאירה את הטלפון הנייד שלה בבית. באותו הלילה מזעיק רביד את ג'עפרי לבית החולים ומתברר שגופת אשתו נמצאה באתר הפיגוע. לאחר שג'עפרי מתבקש לזהות את הגופה חוקר המשטרה משה (אורי גבריאל) מעלה את החשד שסיהאם הייתה המחבלת על פי מצב הגופה ומתחיל בתחקיר ראשוני של ג'עפרי, שמצידו פוסל את האפשרות בכל תוקף.
אי-שוויון הלדר
אי-השוויון הוכח על ידי המתמטיקאי הבריטי לאונרד ג'יימס רוג'רס בשנת 1888, ובאופן לא תלוי על ידי המתמטיקאי הגרמני אוטו הלדר  בשנת 1889.